Islàndia és part de l' European Economic Area (EEA), l'espai Schengen i l' European Free Trade Association (EFTA).
Islàndia no és un estat membre de la Unió Europea.
Tots els ciutadans de la Unió Europea i de l'EEA poden desplaçar-se lliurament a Islàndia i treballar-hi en les mateixes condicions que un ciutadà islandès.
Per a estades superiors a 3 mesos, és necessari registrar-se al Registre Nacional.
Podeu fer-ho a través de la pàgina oficial ( skra.is ), on també trobareu informacions rellevants al respecte.
Per a estades superiors a 6 mesos, heu de disposar d'un domicili legal al país i d'un número d'identificació personal que obteniu mitjançant registre a la Policia.
Trobareu més informació sobre els documents requerits per a aquests tràmits al Directorat d'Immigració, la pàgina del Registre Nacional i Iceland.is.
Si cerqueu allotjament, sigui habitació, pis o casa, podeu trobar ofertes als diaris Vísir i Morgunblaðið, a les xarxes socials (sobretot grups de Facebook) i a les següents pàgines:
Els ciutadans estrangers domiciliats a Islàndia poden adquirir una residència de propietat.
Tant els bancs com l' State Housing Financing Fund ( Íbúðalánasjóður ) presten fons per l'adquisició de propietat.
Tota persona que ha residit legalment a Islàndia per un període continuat de 6 mesos, independentment de la seva nacionalitat, té accés al sistema de seguretat social.
Per als qui ho necessitin abans, és possible agilitzar els tràmits presentant el certificat E-104 al Registre de la Seguretat Social.
Per a més informació sobre el tema, podeu consultar la pàgina del Centre Multicultural i d'Informació.
Els visitants temporals o sense accés a la seguretat social han d'estar en possessió de la Targeta Sanitària Europea per a poder accedir al sistema sanitari islandès.
Han de presentar-la juntament amb el passaport i abonar una tarifa reduïda.
El telèfon d'emergències mèdiques a Islàndia és el 112.
Per a més informació sobre el sistema sanitari islandès podeu visitar les pàgines oficials de la seguretat social, del Centre Multicultural i d'Informació i del Ministeri del Benestar.
Per als interessats en aprendre islandès, podeu fer-ho a distància mitjançant el curs gratuït que ofereix la Universitat d'Islàndia, o presencialment.
Hi ha diverses escoles d'idiomes que ofereixen cursos d'islandès, incloent-hi el programa " Islandès per a estrangers " de la Universitat d'Islàndia i les escoles Mimir i Tin Can Factory.
A Islàndia hi ha una comunitat catalana oficialment registrada, que és el Casal Català d'Islàndia.
Podeu informar-vos sobre les activitats que organitza per mitjà de la seva pàgina de Facebook.
El sistema educatiu islandès està dividit en quatre nivells: preescolar, primària, secundària i superior.
L'educació és obligatòria i gratuïta entre els 6 i 16 anys.
Els jardins d'infants (preescolar), que depenen de l'administració municipal, són per a nens i nenes entre els 12 mesos i 6 anys d'edat.
L'assistència és opcional, però és considerat una preparació important per a l'inici de l'escola.
Els pares abonen una part del cost; la resta és de subsidi municipal.
L'educació superior, sigui universitària o vocacional, és gratuïta.
Tot i així, els estudiants han d'abonar les taxes de matrícula i el preu dels llibres.
Cada institució té els seus propis criteris d'admissió.
Hi ha 7 universitats a Islàndia, 5 de les quals són públiques.
No hi ha taxes acadèmiques en les públiques, on tant sols s'ha de pagar la quota d'inscripció.
Els estudiants universitaris poden demanar crèdits a l' Icelandic Student Loan Fund, el reemborsament dels quals comença dos anys desprès d'iniciar dels estudis.
Els estudiants estrangers que hagin treballat a Islàndia més d'un any són elegibles per obtenir un crèdit universitari.
Podeu consultar més informació sobre estudiar a Islàndia a Study in Iceland i a la pàgina del Centre Multicultural i d'Informació.
Els ciutadans de la Unió Europea no necessiten cap permís especial per treballar a Islàndia, ja que el país pertany a l'EEA.
Podeu trobar la informació referent als permisos laborals a la web del Directorat de Treball ( Vinnumálastofnun ).
Si busqueu feina, podeu consultar els anuncis dels diaris principals, la pàgina web del Directorat de Treball o les següents pàgines web:
Podeu consultar tot el referent a condicions laborals a la pàgina web del Centre Multicultural i d'Informació.